મહાનગર રાજકોટ ભલે હજુ સાચું સ્માર્ટ સિટી બનવામાં ગોથાં ખાઈ રહ્યું હોય પરંતુ રાજકોટના છેવાડે જ જિલ્લાનું એક એવું હાઇટેક ગામ છે જેણે ડિજિટલ ઇન્ડિયા, સ્વચ્છ ભારત, સ્ત્રી સુરક્ષા સહિતના મુદ્દાઓને પગથિયા બનાવી વિકાસનો પર્વત રીજાણ્યો છે. આ ગામ એટલે રાજકોટનું મોટામવા ગ્રામ, જયાંના સરપંચ વિજયભાઈ કોરાટે છેલ્લા દોઢ વર્ષના કાર્યકાળમાં ગામની શકલ પલટાવી વિકાસ કઈ ગતિથી થઈ શકે તેનું ઉદાહરણ પૂરું પાડ્યું છે. ગુજરાતભરમાં મોટામવા ગામ એક આદર્શ ગામ તરીકે પ્રસ્થાપિત થયું છે, અને ટુંક સમયમાં જ ગામના તમામ લોકોને પંચાયત દ્વારા વીમા સુરક્ષા કવચ પુરૂ પાડી દેશનું પહેલુ ગામડુ બને તેવા પ્રયાસો પણ હાથ ધરાયા છે.